Mangweni Private Game Reserve | LekkeSlaap
Mangweni Private Game Reserve: Hooffoto's
Adres: Mangweni Privaat Wildreservaat, Palala, Mookgophong, 0560, Limpopo
Vanaf R11 880 per nag (vir 33 persone)
Mangweni Game Reserve is 'n intieme en private selfsorg-venue wat ideaal is vir geleenthede soos reünies, verjaarsdagpartytjies, sake-geleenthede of familie-byeenkomste. Hierdie wildreservaat is net 40 km wes van Mookgophong in die Wêrelderfenisgebied, die Waterberg, wat net 2 en 'n halwe uur se ry van Johannesburg af is.
Mangweni Game Lodge is 'n selfsorg-venue wat slaapplek bied vir 21 volwassenes en 12 kinders of tieners. Verblyf word aangebied in 3 privaat grasdak-chalets wat elkeen beskik oor 3 dubbelkamers en 2 badkamers. Daar is ook 'n groter chalet wat slaapplek bied vir 15 individue in 'n meer gemeenskaplike omgewing, op stapelbeddens.
'n Gemeenskaplike grasdak-lapa is ook beskikbaar met 'n oop braai-area en 'n volledig toegeruste buitekombuis, eetkamer, sitkamer en dek met 'n Jacuzzi. Die bogenoemde geriewe maak dit maklik vir besoekers om mekaar te leer ken, te kuier en lekker te kan gesels na 'n dag van wildkyk. Boonop is daar nog 'n volledig toegeruste, gemeenskaplike kombuis by die hoof-lodge, asook 'n eetkamer, kroeg en 'n sitkamer met 'n TV met DStv.
Die lodge is op 'n wildreservaat van 3000 hektaar en daar is geen heinings wat die lodge en die bos skei nie, dus wandel die wild vrylik rond. Verskeie spesies word hier aangetref: rooihartbeeste, koedoes, rooibokke, kameelperde, sebras, blouwildebeeste, blesbokke, die skaars rooiribbok en nog vele ander. Ons moedig ons gaste aan om een van die voetslaanroetes in die reservaat aan te durf vir 'n intieme Afrika bosveld-ervaring.
Mangweni Private Game Reserve bied ook 'n verskeidenheid voëls wat ure se avontuur en vermaak vir ervare en beginner-voëlkykers sal bied. Daar is ook 2 groot damme propvol baars, kurpers, karp en geelvis wat uitstekende visvang-geleenthede voorsien. Die reservaat is 'n selfry-reservaat, maar ons laat ongelukkig nie privaat voertuie hier toe nie. Gaste is welkom om een van ons wildkyk-voertuie te huur en begeleide wildritte is ook beskikbaar op versoek.
'n Bespreking by Mangweni Private Game Reserve sluit in:
4.7 uit 5van 5 resensies vir Mangweni Private Game Reserve
Mangweni Privaat Wildreservaat, Palala, Mookgophong, 0560, Limpopo
Gaste dink Mangweni Private Game Reserve het 'n uitstekende ligging
Vanaf R11 880
per nag (vir 33 persone)
https://d288tngog90ix0.cloudfront.net/AAEAAQAAAAAAAAAAAAAAJGU1MDllNjcwLTUxNGYtNGQ4OS1iMzg4LTIxYzZmMzI2ODRjYg?w=1440&h=960&fit=crop&auto=format Vanaf R11 880 per nag (vir 33 persone) 5 5 1 5 Mangweni Private Game Reserve Palala 0560 Limpopo 086 999 0018 14:00-19:00 10:00 -24.183608 28.48852